text: Sæsonens første sejr til oprykkerne - i sidste minut
  19 august 2016 kl. 20.46
  AC Horsens fik fredag aften sæsonens første sejr i sjette forsøg. Hjemme vandt horsensianerne 2-1 over en anden oprykker; Lyngby.
  Den islandske landsholdsangriber Kjartan Finnbogason blev matchvinder for AC Horsens i kampens sidste minut, da han scorede til 2-1 i aftenens superligakamp på Casa Arena. Det bringer ham op på to mål denne sæson.
  Kampen mellem de to oprykkere begyndte målrigt, idet Horsens kom foran efter seks minutter ved Kim Aabech, hvorpå Lyngbys Mikkel Rygaard minuttet efter bragte balance i regnskabet med sin hurtige udligning til 1-1.
  Horsens har nu syv point for sæsonens første seks kampe. Det placerer klubben på en foreløbig niendeplads i superligaen før resten af runden denne weekend. Lyngby, der har klaret sig marginalt bedre denne sæson, ligger på en sjetteplads med otte point. 
  I aftenens andet superliga-opgør spillede FC Nordsjælland og Randers FC uafgjort 1-1 i Farum.
  
  Vi vinder 2-1 #achlbk #sldk #sådan
  
  STARTOPSTILLING #ACHLBK https://t.co/QoxQSJfHMe pic.twitter.com/DtWElvQeH3
  
  